**Előterjesztés**

**Hévíz Város Önkormányzat Képviselő-testület**

**részére**

**Tárgy:** A Hévíz-Balaton Airport Kft 2020. december 10-i taggyűlésére mandátum biztosítása

**Az előterjesztő:** Papp Gábor polgármester

**Készítette:** Bediné Makra Anikó

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft-ben a magyar állam 90 %-os tulajdonrészt vásárolt, mely felett a tulajdonosi jogokat a Magyar Turisztikai Ügynökség Zrt. gyakorolja 2020. november 12-től.

A Magyar Turisztikai Ügynök Zrt. 2020. december 3-án kezdeményezte a társaság taggyűlésének összehívását, mert a törzstőkét kívánja emelni, valamint ennek megfelelően a társasági szerződést módosítani.

A taggyűlésen várhatóan az alábbi napirendi pontok kerülnek megtárgyalásra:

1. Napirendi pont: A taggyűlés tisztségviselőinek (jegyzőkönyvvezető, jegyzőkönyv hitelesítőjének) megválasztása
2. Napirendi pont: Döntés a nem szabályszerűen összehívott taggyűlés megtartásáról
3. Napirendi pont: A tulajdonosi joggyakorló személyében történt változás átvezetése
4. Napirendi pont: A társaság törzstőkéjének felemelése
5. Napirendi pont: A Társasági szerződés módosítása

Napirendi pontok indoklása

1. A Taggyűlésen megjelentek döntenek a jegyzőkönyvvezető és a jegyzőkönyv hitelesítőjének személyéről

1. A Taggyűlést levezető elnök megállapítja a megjelentek személye alapján, hogy az szabályszerűen került összehívásra. A Taggyűlési meghívó 2020. december 4-én került kiküldésre. A jogszabályi előírások alapján a taggyűlés akkor hívható össze, ha az 15 nappal korábban kiküldésre kerül. Mivel 15 nap nincs a meghívó kiküldése és a taggyűlés időpontja között, az csak akkor tartható meg szabályszerűen, ha a tagok 100 %-a jelen van. Ennek a megállapítására kerül sor e napirendi pont keretében.
2. A Hévíz-Balaton Airport Kft 90 %-os társasági részesedését a magyar állam megvásárolta és az állami tulajdonú részesedés felett az államit megillető tulajdonosi jogokat és kötelezettségeket 2020. november 12. napjától a Magyar Turisztikai Ügynökség Zrt. gyakorolja. A tulajdonosi jogok gyakorlásában történt változást a társasági szerződésen át kell vezetni, ezért a társasági szerződés 2.2. pontja és a Tartalomjegyzék 2. pontja kerül módosításra.
3. A Hévíz-Balaton Airport Kft jelenleg jegyzett törzstőkéje 51.500.000,- forint, melyből az MTÜ 46.350.000,- forint, míg Hévíz Város Önkormányzat 5.150.000,- forint felett gyakorolja a tulajdonosi jogokat. A többségi tulajdonosi joggal rendelkező MTÜ a jegyzett tőkét 1.051.020,- forinttal emeli a törzstőkét. A tőke emelésével Hévíz-Város Önkormányzat jelenleg jegyzett tulajdoni aránya 10 %-ról 9,8 %-ra csökken.

Az MTÜ a törzstőke emelésén kívül a Hévíz-Balaton Airport Kft tőke tartalékát 898.948.980,- forinttal emeli, amennyiben az állami vagyon felügyeletéért felelős miniszter engedélyezi az állami tulajdon tőkeemelését.

A törzstőke emelésére vonatkozó előterjesztés még bemutatja a Hévíz-Balaton Airport Kft által használt jelenleg idegen tulajdonban lévő ingó és ingóságok tulajdonosait.

Az állami tulajdonú gazdasági társaságok tőkeemeléséhez az állami vagyon felügyeletéért felelős miniszter jóváhagyása szükséges, így a jóváhagyást követő 14 napon belül történik meg a törzstőke emelése.

1. Társasági szerződés módosítása keretében megtörténik a szerződésen a törzstőke emelés átvezetése. A Társasági szerződés ezen kívül kiegészül a Taggyűlések gördülékenyebb működtetése érdekében tényleges ülés nélküli szabályok rögzítésével.

A veszélyhelyzet kihirdetéséről szóló 478/2020. (XI. 3.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mert a többségi tulajdonos kezdeményezésre szükséges a taggyűlés megtartása és a döntés a cég érdekében szükséges döntés.

A fent leírtak alapján az alábbi határozatot hozom:

**2.**

**HATÁROZATI JAVASLAT**

Hévíz Város Önkormányzat Polgármestereként a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat Képviselő-testülete a Hévíz-Balaton Airport Kft 2020. december 10-i taggyűlésére mandátumot biztosít a polgármester részére.

2. A Képviselő-testület jóváhagyja, hogy a polgármester igennel szavazzon az alábbi napirendi pontok megtárgyalására.

1. Napirendi pont: A taggyűlés tisztségviselőinek (jegyzőkönyvvezető, jegyzőkönyv hitelesítőjének) megválasztása
2. Napirendi pont: Döntés a nem szabályszerűen összehívott taggyűlés megtartásáról
3. Napirendi pont: A tulajdonosi joggyakorló személyében történt változás átvezetése
4. Napirendi pont: A társaság törzstőkéjének felemelése
5. Napirendi pont: A Társasági szerződés módosítása

3. Az 1. napirendi ponthoz: a polgármester igennel szavaz a Hévíz-Balaton Airport Kft taggyűlés tisztségviselőinek (jegyzőkönyvvezető, jegyzőkönyv hitelesítőjének) megválasztására.

4. A 2. napirendi ponthoz: a polgármester igennel szavaz a társaság nem szabályszerűen összehívott taggyűlés megtartásáról szóló döntésre.

5..A 3. napirendi ponthoz: a polgármester igennel szavaz Hévíz-Balaton Airport Kft tulajdonosi joggyakorló személyében történt változás átvezetésére

*„Határozati javaslat:*

*A Taggyűlés megállapítja, hogy az egyes állami tulajdonban álló gazdasági társaságok felett az államot megillető tulajdonosi jogok és kötelezettségek összességét gyakorló személyek kijelöléséről szóló 1/2018. (VI. 25.) NVTNM rendelet módosítására tekintettel 2020. november 12. napjától az állami tulajdonú részesedés felett az államot megillető tulajdonosi jogokat és kötelezettségeket a Magyar Turisztikai Ügynökség Zártkörűen Működő Részvénytársaság gyakorolja, erre tekintettel a Taggyűlés akként határoz, hogy a Társasági szerződés 2.2. pontja, valamint a Tagjegyzék 2. pontja kerüljön módosításra.”*

1. A 4. napirendi ponthoz: a polgármester igennel szavaz a Hévíz-Balaton Airport Kft törzstőkéjének felemelésére.

*„Határozati javaslat, törzstőke emelés:*

*1. A Taggyűlés akként határoz, hogy* *a Társaság törzstőkéjét* *51.500.000 Ft-ról (azaz ötvenegymillió-ötszázezer forintról)* *52.551.020 Ft-ra* *(azaz ötvenkettőmillió-ötszázötvenegyezer-húsz forintra) felemeli. A törzstőke felemelése a magyar állam tagot képviselő Magyar Turisztikai Ügynökség Zrt. tulajdonosi joggyakorló által vállalt 1.051.020, - Ft. összegű pénzbeli hozzájárulásként teljesítendő új törzsbetét teljesítésével történik. A törzstőke felemelésével egyidejűleg a Magyar Turisztikai Ügynökség Zrt. tagi befizetés útján 898.948.980, - Ft-ot (**azaz nyolcszázkilencvennyolcmillió-kilencszáznegyvennyolcezer-kilencszáznyolcvan forintot) a Társaság tőketartalékbába helyez.*

*2.Hévíz Város Önkormányzata (székhely: 8380 Hévíz, Kossuth Lajos u. 1., képviseli: Papp Gábor polgármester) jelen határozatba foglalt nyilatkozattal kijelenti, hogy törzstőkeemelésre vonatkozó elsőbbségi jogával nem kíván élni, így a Társaság tőkeemelésében nem kíván részt venni. Jelen nyilatkozatát a tag a taggyűlési jegyzőkönyv aláírásával megerősíti.*

*3. A Taggyűlés akként határoz, hogy a jelen határozatban foglalt fizetési kötelezettségeket a Magyar Turisztikai Ügynökség Zrt. kizárólag - az államháztartásról szóló 2011. évi CXCV. törvény 45. § (2) bekezdésében meghatározott -* *állami vagyon felügyeletéért felelős miniszter jóváhagyását követően teljesíti, a miniszter jóváhagyásától számított 14 napon belül.”*

*„Határozati javaslat társasági szerződés módosítás:*

1. *A Taggyűlés megállapítja, hogy a tőkeemelést követően a Társasági szerződés 5.1. a) pontja az alábbiak szerint módosul:*

*5.1. A társaság törzstőkéje* *52.551.020,- Ft, azaz ötvenkettőmillió-ötszázötvenegyezer-húsz forint, amely*

*a)* *52.551.020,- Ft, azaz ötvenkettőmillió-ötszázötvenegyezer-húsz forint készpénzből áll,*

*b) ........................................ Ft, azaz................................... forint nem pénzbeli vagyoni hozzájárulásból áll. A nem pénzbeli vagyoni hozzájárulás a törzstőke ...... százaléka.*

1. *A Taggyűlés megállapítja, hogy a tőkeemelést követően a Társasági szerződés 6.1. és 6.2. pontja az alábbiak szerint módosul*

*6.1. Név (cégnév): Hévíz Város Önkormányzata*

*Törzsbetét összege: 5.150.000,- Ft*

*Törzsbetét összetétele:*

1. *Készpénz 5.150.000,- Ft*

*Cégbejegyzésre szolgáltatandó összeg: 5.150.000,- Ft, mértéke a tag pénzbetétjének 9,8 %-a, a szolgáltatás módja befizetés a társaság pénzforgalmi számlájára.*

*6.2. Név (Cégnév): Magyar Állam*

*Törzsbetét összege:* *47.401.020,-Ft*

*Törzsbetét összetétele*

1. *Készpénz* *47.401.020,- Ft*

*Cégbejegyzésre szolgáltatandó összeg:* *47.401.020,- Ft, mértéke a tag pénzbetétjének 90,2 %-a, a szolgáltatás módja befizetés a társaság pénzforgalmi számlájára.*

1. *A Taggyűlés megállapítja, hogy a tőkeemelést követően a Társasági szerződés 11.4. pontja az alábbiak szerint módosul*

*11.4. Az egyes tagokat megillető szavaztok száma:*

*Név (cégnév): Hévíz Város Önkormányzata*

*szavazatszám: 10 arány: 9,8 %*

*Név (Cégnév): Magyar Állam*

*szavazatszám: 90 arány: 90,2 %*

1. *A Taggyűlés felkéri a Társaság, hogy jogi képviselőjének bevonásával – a jogszabályi előírásoknak megfelelő módon és határidőben – gondoskodjon a fenti módosítások illetékes cégbíróság felé történő bejelentéséről, valamint a módosításokkal egységes szerkezetbe foglalt Társasági szerződés elkészítéséről és cégbírósághoz történő benyújtásáról.”*
2. Az 5. napirendi ponthoz: a polgármester igennel szavaz a Hévíz-Balaton Airport Kft társasági szerződésének módosítására:

*„Határozati javaslat:*

*A Taggyűlés akként határoz, hogy a HÉVÍZ-BALATON AIRPORT Kft Társasági szerződésének 11. pontját kiegészíti az előterjesztésben foglaltak szerint.*

*A Taggyűlés felkéri a Társaság Ügyvezetőjét, hogy jogi képviselőjének bevonásával – a jogszabályi előírásoknak megfelelő módon és határidőben – gondoskodjon a fenti módosítások illetékes cégbíróság felé történő bejelentéséről, valamint a módosításokkal egységes szerkezetbe foglalt Társasági szerződés elkészítéséről és cégbírósághoz történő benyújtásáról.”*

Felelős: Papp Gábor polgármester

Határidő: 2020. december 10.

Hévíz, 2020.december 10.

Papp Gábor

polgármester

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bediné Makra Anikó | külső szakértő |  |  |
| Szintén László | közgazdasági osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezető igazgatója |  |  |
| Vecsera Jánosné | könyvvizsgáló |  |  |