**Előterjesztés**

**Hévíz Város Önkormányzat Képviselő-testület**

**részére**

nyilvános

**Tárgy:** A Hévíz-Balaton Airport Kft törzstőke emelése

**Az előterjesztő:** Papp Gábor polgármester

**Készítette:** Bediné Makra Anikó

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft-ben a Magyar Állam 90 %-os tulajdonrészt vásárolt, mely felett a tulajdonosi jogokat a Magyar Turisztikai Ügynökség Zrt. (MTÜ) gyakorolja 2020. november 12-től.

A Magyar Turisztikai Ügynökség Zrt 2020. december 3-án kezdeményezte, hogy a Hévíz-Balaton Airport Kft taggyűlése kerüljön összehívásra, mert törzstőkét kíván emelni 1.051.020,- forint összegű pénzbeli hozzájárulással, valamint a tőketartalékba 898.948.980,- forintot helyez a Társaságnál.

A Hévíz-Balaton Airport Kft jelenleg jegyzett törzstőkéje 51.500.000,- forint, melyből az MTÜ 46.350.000,- forint, míg Hévíz Város Önkormányzat 5.150.000,- forint felett gyakorolja a tulajdonosi jogokat. Amennyiben az MTÜ 1.051.020,- forint törzstőke emelése elfogadásra kerül Hévíz-Város Önkormányzat jelenleg jegyzett tulajdoni aránya 10 %-ról 9,8 %-ra csökken.

Az MTÜ a törzstőke emelésén kívül a Hévíz-Balaton Airport Kft tőke tartalékát 898.948.980,- forinttal emelné, amennyiben az állami vagyon felügyeletéért felelős miniszter engedélyezi az állami tulajdon tőkeemelését.

Hévíz Város Önkormányzatának a tőketartalékban jelenleg 24 millió forint tőkebetétje van, az MTÜ által történő emelést követően a tőketartaték összege 922.948.980,- forintra fog emelkedni.

A város jelenlegi anyagi helyzete nem teszi lehetővé, hogy a Hévíz-Balaton Airport Kft törzstőke emelésében anyagi terhet vállaljon. A városnak legalább 21,3 millió forinttal kellene a jegyzett tőkét emelni, hogy 50 % felett legyen a tulajdoni aránya.

Az MTÜ majdnem 900 millió forintos tőketartalék emelése azt eredményezi, a repteret működtető gazdasági társaság tőkeerős cégnek számít, illetve meg tudja oldani a Kft a tulajdonjogok rendezésének egy részét.

A veszélyhelyzet kihirdetéséről szóló 478/2020. (XI. 3.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala az előterjesztésben kifejtett indokok alapján szükséges és arányos döntés.

A fent leírtak alapján az alábbi határozatot hozom:

**2.**

**HATÁROZATI JAVASLAT**

Hévíz Város Önkormányzat Polgármestereként a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

Hévíz Város Önkormányzat Képviselő-testülete a Hévíz-Balaton Airport Kft-ben lévő 5.150.000,- forint törzsbetétjét jelenleg nem kívánja emelni.

Felelős: Papp Gábor polgármester

Határidő: 2020. december 10.

Hévíz, 2020. december 10.

Papp Gábor

polgármester

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bediné Makra Anikó | külső szakértő |  |  |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |